耶律韓留

耶律韓留  ， 字速寧 。 遼國中期文士 。 皇族仲父房之後 。 遼聖宗統和年間 ， 召攝御院通進 。 開泰三年 （ 1014年 ） ， 轉任烏古敵烈部都監 、 知詳穩 （ 將軍 ） 事 。 隨樞密使耶律世良領宮分軍 ， 平敵烈部叛亂 ， 加千牛衛大將軍 。 繼任諦居 、 迭烈德部節度使 ， 有政績 。 遼興宗重熙元年 （ 1032年 ） ， 歷任同知上京留守 、 奚六部禿裏太尉 。 性格正直 ， 不事權貴 ， 爲樞密使蕭解裏所忌 。 重熙四年 （ 1035年 ） ， 召爲北面林牙 ， 掌文翰 。 耶律韓留舉止莊重 ， 篤行義 ， 有明識 。 善詩文 ， 進獻 《 述懷詩 》 ， 遼興宗稱歎 ， 今佚不傳 。 遼興宗將重用耶律韓留 ， 耶律韓留於重熙四年 （ 1035年 ） 卒 。